અમદાવાદઃ શહેરના જુદા જુદા વિસ્તારમાં સોનાના દોરાની ચીલઝડપના ત્રણ બનાવ બનતાં પોલીસે ગુના દાખલ કરી આગળની તપાસ હાથ ધરી છે. આ અંગેની વિગત એવી છે કે નોબલનગરમાં રહેતી રાજેશ્વરીબહેન જયેન્દ્રસિંહ રાઠોડ નામની યુવતી આ વિસ્તારમાં ઘનશ્યામનગર બસસ્ટેન્ડ પાસેથી રાતના ૮-૦૦ વાગ્યાના સુમારે પસાર થઇ રહી હતી ત્યારે પાછળના ભાગેથી બાઇક પર આવેલા ગઠિયા તેના ગળામાંથી રૂ.૪૦,૦૦૦ની કિંમતનો સોનાનો દોરો તોડી ફરાર થઇ ગયા હતા.